JEGYZŐKÖNYV

Készült: 2019. április 30-án, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendes, nyilvános Képviselő-testületi üléséről.

Jelen vannak:

Mikó Zoltán polgármester

Megyesi Elemér képviselő

Szabó Sándorné képviselő

Igazoltan távol: Dobos Lászlóné alpolgármester

Tóth Péter Benjámin képviselő

Meghívottak:

3. napirendi pont tárgyalására:

Dr. Vincze István r. alezredes rendőrségi tanácsos,

kapitányságvezető

Monoki Viktor r.alezredes polgári rendőrőrs vezető

Az ülés teljes időtartamára:

Dr. Nagy Attila kirendeltségvezető

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen. Elmondja, hogy a 3. napirendi pont tárgyalására meghívott vendégek kicsit késnek.

*Megállapítja, hogy a Képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés az önkormányzat 2018. évi költségvetésének végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés a temetőkről és a temetkezési tevékenységről szóló 17/2001. (XII. 21.) önkormányzati rendelet felülvizsgálatáról.

Előadó: Mikó Zoltán polgármester

Előterjesztés: írásos

1. Beszámoló Tiszagyulaháza község 2018. évi közbiztonsági helyzetéről.

Előadó: Dr. Vincze István r. alezredes, rendőrségi tanácsos, kapitányságvezető

Előterjesztés: írásos

1. Éves összefoglaló ellenőrzési jelentés a Tiszagyulaháza Község Önkormányzata 2018. évi belső ellenőrzési tevékenységéről.

Előadó: Mikó Zoltán polgármester

Előterjesztés: írásos

1. Előterjesztés a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról.

Előadó: Mikó Zoltán polgármester

Előterjesztés: írásos

*A Képviselő-testület 3 igen szavazattal (a szavazásban 3 fő vett részt) – egyetért a napirendi pontok tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A képviselő-testület a lejárt határidejű Képviselő-testületi határozatok végrehajtásáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

17/2019. (IV 30.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzata Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------------ Felelős: -----------

2./

Előterjesztés az önkormányzat 2018. évi költségvetésének végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Szabó Sándorné képviselő: A közhatalmi bevételeknél kérdezné meg, hogy a magánszemélyek kommunális adójának az éves bevétele 85,6%-os? Jól értelmezi? Azt jelenti, hogy nem fizetik, hogy csak ennyi a bevétel?

Dr. Nagy Attila kirendeltségvezető: Az éves költségvetést minden év februárjában fogadja el a képviselő-testület. Ebben a várható bevétel alapján kerül meghatározásra az előirányzat, amelyet a helyi adóknál nem lehet pontosan tervezni. Ezeket a százalékokat úgy kell értelmezni, hogy a tervezett összegekhez képest mennyi összeg folyt be.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A Képviselő-testület az önkormányzat 2018. évi költségvetésének végrehajtásáról szóló rendelettervezetet, 3 igen szavazattal elfogadta (a szavazásban 3 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

7/2019 (V. 07.) Önkormányzati Rendelete

az önkormányzat 2018. évi költségvetésének végrehajtásáról

Tiszagyulaháza Község Önkormányzata Képviselő-testülete az államháztartásról szóló 2011. évi CXCV. törvény 91. § (1) bekezdésében foglalt felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1. A költségvetés végrehajtása

1. § (1) Tiszagyulaházas Község Önkormányzata Képviselő-testülete a 2018. évi költségvetés végrehajtásáról szóló beszámolót az 1-3. mellékletekben foglaltak szerint:

1. 242.469.117 Ft teljesített bevétellel, ezen belül

aa) 188.685.551 Ft költségvetési bevétellel, ezen belül

aaa)153.210.262 Ft működési bevétellel,

aab) 35.475.289 Ft felhalmozási bevétellel,

ab) 53.783.566 Ft finanszírozási bevétellel,

1. 194.710.729 Ft teljesített kiadással, ezen belül

ba) 191.185.282 Ft költségvetési kiadással, ezen belül

baa)147.942.028 Ft működési kiadással,

bab) 43.243.254 Ft felhalmozási kiadással,

bb) 3.525.447 Ft finanszírozási kiadással

jóváhagyja.

(2) A 2018. évi költségvetés bevételi és kiadási egyenlegét az 1. melléklet szerint:

a) 2.499.731 Ft költségvetési hiánnyal, ezen belül

aa) 5.268.234 Ft működési többlettel,

ab) 7.767.965 Ft felhalmozási hiánnyal

jóváhagyja.

(3) Az önkormányzat és az intézmény bevételi és kiadási előirányzatainak teljesítését a 2-3. melléklet szerint állapítja meg.

(4) Az önkormányzat által nyújtott közvetett támogatásokat a 8. melléklet szerint elfogadja.

2. A maradvány jóváhagyása

2. § (1) A képviselő-testület az önkormányzat összevont 2018. évi maradvány-kimutatását 47.758.388 Ft összegben a 6. melléklet szerint jóváhagyja.

(2) A képviselő-testület az önkormányzat pénzeszközeinek 2018. évi összevont változását a 7. melléklet szerint tárgy időszak végén 50.075.622 Ft összegben elfogadja.

3. Az önkormányzat vagyona

3. § (1) Az önkormányzat vagyonát a képviselő-testület a 4. melléklet szerinti mérleg alapján 713.843.939 Ft mérlegfőösszeggel állapítja meg.

(2) A képviselő-testület az önkormányzat, az államháztartás számviteléről szóló 4/2013. (I. 11.) Korm. rendelet 30. §-a szerinti, vagyonkimutatását az 5. melléklet szerint elfogadja.

4. Záró rendelkezések

4. § Ez a rendelet a kihirdetését követő napon lép hatályba.

Tiszagyulaháza, 2019. április 30.

Mikó Zoltán Dr. Kiss Imre

polgármester jegyző



Tiszagyulaháza Község Önkormányzata és intézménye 2018. évi működési, felhalmozási és finanszírozási bevételek kiemelt előirányzatai teljesítése (Ft)

2. melléklet a 7/2019.(V. 07.) Önkormányzati rendelethez



Tiszagyulaháza Község Önkormányzata és intézménye, felhalmozási és finanszírozási kiadások kiemelt előirányzatai teljesítése (Ft)

3. melléklet a 7/2019. (V. 07.) Önkormányzati Rendelethez





















*(A jegyzőkönyv számára megállapítom, hogy Dr. Vincze István r. alezredes és Monoki Viktor r. a Képviselő-testületi ülésre megérkezett.)*

3./

Előterjesztés a temetőkről és a temetkezési tevékenységről szóló 17/2001. (XII. 21.) önkormányzati rendelet felülvizsgálatáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése tegye meg.

Dr. Nagy Attila kirendeltségvezető: Hozzászólásában elmondja, hogy a település temető rendelete már nagyon régi. A jogszabályok változása miatt kerül sor egy teljesen új rendelet megalkotására, amelyben a helyi sajátosságokra vonatkozó szabályok kerültek meghatározásra.

Szabó Sándorné képviselő: Az 1-es számú melléklettel kapcsolatban kérdezné, hogy a sírhely 25 évre azonnali megváltás és újraváltás, valamint a sírhely 25 évre előre megváltás között mi a különbség?

További javaslata lenne, hogy a katolikus részen a most utolsó sorban lévő sírok után egy út kialakítása lenne már célszerű.

Javasolja továbbá az urnás temetéshez egy külön parcella kialakítását azok részére, akik nem urnafalba, hanem kisebb urnasírokba szeretnének temetni.

Dr. Nagy Attila kirendeltségvezető: A melléklet 1-es és 2-es pontja közötti különbség abból adódik, hogy sokan úgy váltják meg előre a sírhelyeket, hogy még nem hunyt el az, akit oda fognak temetni. Ebben az esetben mindig is magasabb összeg volt megállapítva. Az azonnali megváltás esetén pedig az elhalálozáskor a helyet kell megváltani.

Mikó Zoltán polgármester: Képviselő asszony további javaslataira mondja el, hogy tényleg nagyon rendezetlen a temető. Az út kialakítását már korábban szerette volna megoldani, de hamarabb elkezdődtek abban a sorban temetkezések. Az út kijelölése meg fog történni.

Az urnasírok elhelyezéséhez megpróbálnak egy külön szakaszt kijelölni, hogy egységesebb legyen.

Megyesi Elemér képviselő: A temető rendezéssel kapcsolatban javasolná, hogy a református rész rendezése ügyében, országgyűlési képviselő úrral kellene felvenni a kapcsolatot és vele együtt megkeresni a református egyházat.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A Képviselő-testület a temetőkről és a temetkezési tevékenységről szóló 17/2001. (XII. 21.) önkormányzati rendelet felülvizsgálatáról szóló rendelettervezetet, 3 igen szavazattal elfogadta (a szavazásban 3 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

8/2019. (V. 07.) önkormányzati rendelete

a köztemetőről és a temetkezés rendjéről

Tiszagyulaháza Község Önkormányzata Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

1. Általános rendelkezések

1. §

1. Tiszagyulaháza község közigazgatási területén köztemetőt fenntartani, temetkezési szolgáltatást végezni a hatályos jogszabályok alapján, és az e rendeletben foglaltak szerint lehet.
2. A rendelet területi hatálya a Tiszagyulaháza Község Önkormányzata (a továbbiakban: Önkormányzat) tulajdonában lévő köztemetőre terjed ki, amelynek pontos helye: Tiszagyulaháza 48 hrsz. alatt nyilvántartott terület.
3. A rendelet személyi hatálya kiterjed az eltemettető(k)re, a köztemetőben temetkezési szolgáltatást, valamint egyéb temetői munkát (pld: síremlékállítás) végző természetes személyre, jogi személyre és jogi személyiséggel nem rendelkező gazdasági társaságra, illetőleg arra, akire nézve a tevékenységek során jogok keletkeznek, és kötelezettségek hárulnak.

2. Köztemető fenntartása és üzemeltetése

2. §

(1) A köztemető fenntartásával és üzemeltetésével összefüggő feladatokat az Önkormányzat látja el.

(2) A fenntartási és üzemeltetési feladatok ellátásához szükséges pénzügyi fedezetet az Önkormányzat az éves költségvetésében biztosítja.

(3) A temetőüzemeltetési feladatai során az Önkormányzat ellátja

1. a köztemetőben lévő temetési helyek nyilvántartásainak előírás szerinti vezetését, naprakész állapotban tartását,
2. a temetői táblakiosztási tervek folyamatos karbantartását, az új táblák nyitásakor sírhelykiosztási tervek elkészítését,
3. a temetési helyek feletti rendelkezési jog lejárati idejének folyamatos figyelemmel kísérését,
4. a köztemető tisztántartását, a temetői hulladék gyűjtését, és közszolgáltató által történő elszállíttatásától való gondoskodást,
5. a köztemető útjainak, járdáinak tisztántartását, télen a hó eltakarítását és síktalanítását.
6. a köztemető területének szükség szerinti kaszálását és parlagfű irtását, a sövények, cserjék, örökzöldek folyamatos gondozását,
7. a köztemető területén víz vételi hely biztosítását,
8. a veszélyes állapotú sírkövek által előidézett veszélyhelyzet megszüntetése érdekében szükséges intézkedések megtételét,
9. a köztemetőben felállítható síremlékekkel, sírkőtermékekkel kapcsolatos hozzájárulási, ellenőrzési feladatokat,
10. a temetési időpontok és a temetéssel összefüggő szolgáltatási tevékenységek koordinálását,
11. a köztemetőt érintő mindenféle, temetkezési szolgáltatással közvetlenül, vagy közvetve kapcsolódó szolgáltatási tevékenység végzésnek szabályozását és a szolgáltatókkal együttműködési megállapodás megkötését,
12. az ügyfélfogadást, és
13. a köztemetőben a temetési területek temetésre való előkészítését.

3. Köztemető használatának és igénybevételének szabályai

3. §

A köztemető rendeltetésszerű használatához szükséges egyéb helyi, tárgyi és infrastrukturális feltételek:

1. ravatalozó épület (vezetékes víz, és áramellátással),
2. beton burkolat a ravatalozó épület előtti fedett, nyitott részen (46,2 m2)
3. aszfaltburkolat (3 m széles, 28 m hosszú, 84 m2)
4. beton járda (30,1 fm),
5. betonlapokból járda (1,7 m széles, 61,6 m hosszú, 104,72 m2)
6. hulladékgyűjtő konténer (1 db),
7. pad (betonlábra szerelt, fa ülőfelülettel) 2 db,
8. lóca (fémvázas, fa ülőfelülettel) 2 db,
9. halottak ideiglenes elhelyezésére szolgáló hűtő (2 személyes),
10. nyilvános illemhely (3 részes),
11. beton lábazatos kerítés (fa deszka betéttel 89,2 fm, fém betéttel 64,8 fm),
12. vezetékes kút (1 db),
13. betongyámra elhelyezett villanyoszlop (4 db),
14. beton virágtartók (11 db),
15. feszület (1 db),
16. világháborús emlékmű (1 db), és
17. harangláb kis haranggal (1 db).

4. §

1. A köztemető területén temetni, és az elhamvasztott maradványait tartalmazó urnát elhelyezni csak temetkezés céljára kijelölt helyen lehet.
2. Temetkezésre használt helyek:
3. koporsós temetés esetén:

aa) egyes sírhely,

ab) kettős sírhely, és

ac) sírbolt,

1. hamvasztásos temetés esetén:

ba) urnafülke (kolombárium)

bb) urnasírhely, és

bc) urnasírbolt.

1. Az elhamvasztott halott hamvait tartalmazó urnát a temetőn belül sírhelyben (rátemetéssel) is el lehet helyezni.
2. Temetkezési helyen maximálisan elhelyezhető urnák száma:
3. egyes sírhelyben 4 db,
4. kettős sírhelyben 8 db,
5. sírboltban 8 db,
6. urnafülkében 1 darab,
7. urnasírhelyben 4 db,
8. urnasírboltban 8 db.
9. A sírhelyek méretei:
10. egyes felnőtt sírhely: 150 cm széles, 260 cm hosszú,
11. kettős felnőtt sírhely: 250 cm széles, 260 cm hosszú,
12. urnafülke (belső méret): 30 cm x 30 cm,
13. urnasírhely: 80 cm széles, 60 cm hosszú,
14. sírbolt:

ea) háromszemélyes: 310 cm széles, 315 cm hosszú,

eb) hatszemélyes: 310 cm széles, 315 cm hosszú,

ec) kilencszemélyes: 580 cm széles, 315 cm hosszú,

1. urnasírbolt: 80 cm széles, 60 cm hosszú.
2. A sírok egymástól való oldaltávolságának 60 centiméternek kell lennie.

5. §

1. A temetési hely felett az rendelkezik, aki megváltotta.
2. A temetési hely feletti rendelkezési jog időtartama (használati ideje):
3. koporsós betemetés, illetve rátemetés napjától számított 25 év

b) sírbolt esetén 60 év

c) urnafülke és urnasírhely esetén 10 év

d) urnasírbolt esetén 20 év

1. A temetési hely feletti rendelkezési jog a használati idő lejárata után a (2) bekezdésben foglalt használati idővel meghosszabbítható (újraváltás).
2. A sírhelyek díjtételeit e rendelet 1. melléklete tartalmazza.

6. §

1. A sírhelyek, az urnasírhelyek gondozásáról (állagmegóvás, díszítés, növényzet ültetés) az elhunyt hozzátartozója köteles gondoskodni.
2. A temetkezési hely felett rendelkezni jogosult által temetési helyen belül elvégezhető munkák:
3. egynyári, vagy évelő lágyszárú dísznövények ültetése, ápolása,
4. cserepes, vágott és művirág, koszorú vagy sírdísz elhelyezése, és
5. olyan fás szárú növények ültetése, melyek kifejlett állapotban sem érik el a 2 méteres magasságot, és bele tartoznak az üzemeltető által engedélyezett faj és fajta csoportba, és nem terjeszkednek túl a temetkezési hely területén.

7. §

1. A köztemető nyitvatartása:

November 15-től március 15-ig: 8.00 - 18.00 óráig

Március 16-tól november 14-ig: 7.00 - 20.00 óráig

Halottak napján, és az azt megelőző két napon: 07.00- 22.00 óráig

1. A köztemetőben mindenki a hely csendjének, a kegyeletnek megfelelő magatartást köteles tanúsítani.
2. A köztemető területére gépjárművel behajtani kizárólag a főbejárat és a ravatalozó között lévő aszfaltútra, mozgásában korlátozott személy szállítása, temetkezési szolgáltatás végzése, és sírhelyen történő munkákhoz (építéshez, gondozáshoz) szükséges anyagok és eszközök szállítása esetén szabad. A köztemetőbe gépjárművel történő behajtás díjmentes.
3. Az elhervadt virágokat, koszorúkat, az elhasznált csomagoló anyagot, és minden más hulladékot kizárólag az arra szolgáló hulladékgyűjtő konténerbe szabad elhelyezni. A sírhelyek gondozása során keletkező hulladék a sírhelyek között nem tárolható.
4. A köztemetőben lévő hulladékgyűjtőben a köztemetőn kívül keletkezett hulladékot elhelyezni tilos.
5. A köztemető területére állatot bevinni, vagy beengedni – a vakvezető kutya kivételével – tilos.
6. Tizennégy éven aluli gyermek a köztemető területén csak felnőtt felügyelete mellett tartózkodhat.
7. A köztemetőben gyertyát égetni legkésőbb a zárási időt megelőző egy óráig szabad. Ügyelni kell arra, hogy a gyertyagyújtás tűzveszélyt ne okozzon. A tűzveszély elhárításához szükséges intézkedéseket annak kell megtennie, aki a gyertyát, vagy mécsest gyújtotta.

8. §

1. A köztemetőben történő munkavégzést – a hozzátartozók részéről történő sírgondozás, a temetési hely növénnyel való beültetése és díszítése kivételével – az Önkormányzat székhelyén (4097 Tiszagyulaháza, Kossuth u. 73.) a munkavégzés megkezdését megelőzően legalább 2 munkanappal be kell jelenteni.
2. A köztemető területén vállalkozási tevékenységet végzők, csak a temető hivatalos nyitvatartási ideje alatt, a jogszabályi feltételek betartása mellett végezhetnek munkát.
3. A sírhelyek építése és bontása során keletkező törmelék a köztemető területén nem tárolható, azok elszállításáról a munkálatokat végző köteles gondoskodni.
4. A köztemető területén – a temetkezési szolgáltatáson kívül – vállalkozási tevékenységet végzőknek temető-fenntartási hozzájárulási díjat nem kell fizetni.

9. §

1. Az Önkormányzat temetkezési szolgáltatást nem nyújt.
2. Az engedéllyel rendelkező temetkezési vállalkozók az általuk végzett temetkezési szolgáltatások során a 3. §-ban meghatározott létesítményeket díj fizetése nélkül használhatják.
3. A temetkezési szolgáltatást végző a ravatalozó használati igényét, legalább 3 munkanappal a használatot megelőzően köteles az Önkormányzat székhelyén (4097 Tiszagyulaháza, Kossuth u. 73.) bejelenteni. A temetkezési szolgáltatást végzőnek a ravatalozó használatára a soron következő szabad időpontban van lehetősége.

10. §

(1) A temetési hely megjelölésére sírjel – így különösen fejfával ellátott hant, síremlék, sírkeret, emlékoszlop – használható, illetőleg létesíthető.

(2) A sírjel nem terjeszkedhet túl a 4. § (5) bekezdésében meghatározott sírhelyméretnél.

11. §

1. A sír vagy sírbolt felnyitását (a továbbiakban: sírnyitás) a temető fekvése szerint illetékes népegészségügyi feladatkörében eljáró járási hivatal engedélye alapján lehet.
2. A sírnyitást és az exhumálást a sírgödör fokozatos mélyítésével úgy kell elvégezni, hogy az a sírjelben, síremlékben kárt ne okozzon. Ha a sírnyitás előreláthatólag ezeket veszélyezteti, akkor a rendelkezési jog jogosultja felé ezt jelezni kell. A sírnyitást folytatni csak a veszélyhelyzet megszüntetése után lehet.
3. A sírnyitás során fokozott gondot kell fordítani a biztonságos munkavégzésre, a munkavédelmi szabályok betartására, és a kegyeleti jogok megtartására.

4. Záró rendelkezések

12.§

(1) Ez a rendelet a kihirdetését követő 15. napon lép hatályba.

(2) Hatályát veszti Tiszagyulaháza Község Önkormányzata Képviselő-testületének a temetőkről és a temetkezési tevékenységről szóló 17/2001. (XII. 21.) önkormányzati rendelete.

Tiszagyulaháza, 2019. április 30.

Mikó Zoltán                                                             Dr. Kiss Imre

                        polgármester                                                                       jegyző

1. melléklet

a 8/2019. (V. 07.) Önkormányzati rendelethez

Temetési helyek megváltásának és újraváltásának díjai

1. Sírhely 25 évre azonnali megváltás és újraváltás esetén

a) Egyes sírhely 1.000,- Ft

b) Kettős sírhely 2.000,- Ft

1. Sírhely 25 évre előre megváltás esetén

a) Egyes sírhely 3.000,- Ft

b) Kettős sírhely 6.000,- Ft

1. Sírbolt 60 évre történő megváltás és újraváltás esetén

a) 3 személy részére 60.000,- Ft

b) 6 személy részére 80.000,- Ft

c) 9 személy részére 100.000,- Ft

1. Urnafülke 10 évre történő megváltás és újraváltás esetén 1.000,- Ft
2. Urnasírhely 10 évre történő megváltás és újraváltás esetén 1.000,- Ft
3. Urnasírbolt 20 évre történő megváltás és újraváltás esetén 20.000,- Ft

4./

Beszámoló Tiszagyulaháza község 2018. évi közbiztonsági helyzetéről.

Előadó: Dr. Vincze István r. alezredes rendőrségi tanácsos, kapitányságvezető

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Köszönti a Képviselő-testületi ülésen megjelent Dr. Vincze István r. alezredes Urat és Monoki Viktor r. alezredes Urat. Megkéri Dr. Vincze István r. alezredest, hogyha van szóbeli kiegészítése a beszámolóhoz tegye meg.

Dr. Vincze István r. alezredes: Hozzászólásában elmondja, hogy egy központi rendszer szerint történik az értékelés. Az elmúlt évekhez képest a legeredményesebb évet értékelhetik. Tiszagyulaháza közbiztonsága nagyon jónak mondható, 10 alatti a bűncselekmények száma. A nyomozási és felderítési eredményesség is nagyon jónak mondható.

A legnagyobb problémát a térségben az ittas vezetés okozza, illetve az ittas kerékpárosok.

Megragadná az alkalmat, hogy megköszönje az együttműködést a polgárőrségnek és az önkormányzatnak.

Mikó Zoltán polgármester: Megkérdezi, hogy az ittas vezetők kiszűrésére alkalmazzák-e a finn módszert?

Dr. Vincze István r. alezredes: Igen alkalmazzák a forgalmasabb utakon, alkalmanként 2 órás időtartamban, kéthetente.

Mikó Zoltán polgármester: Az ittas kerékpárosok kiszűrése működik-e?

Dr. Vincze István r. alezredes: Sajnos minden hetedik balesetet kerékpárosok okoznak, amelyek többsége ittasan követi el a cselekményt. A jogalkotó kivette az ittas kerékpározás szabálysértését a KRESZ-ből, így nehéz a büntethetőség. Szigorúbb intézkedési gyakorlatot kell kialakítani a kerékpárosokkal szemben.

Mikó Zoltán polgármester: Tájékoztatásul elmondja, hogy július 27-én a Gólyafesztivállal egybekötve kerül megrendezésre a Hajdú-Bihar Megyei Polgárőrnap, amelyről majd részletes tájékoztatót küld a rendőrség részére is.

Továbbá segítséget szeretne kérni a június 10-én megrendezendő családi naphoz. A gyerekek részére egy kis rendőrségi bemutatóra gondoltak a szervezőkkel.

Dr. Vincze István r. alezredes: Semmi akadályát nem látja, hogy a gyerekeknek bemutatót tartsanak, mindig nagy érdeklődés kíséri.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja beszámolót. Felkéri a képviselő-testületet, hogy aki egyetért Tiszagyulaháza község 2018. évi közbiztonsági helyzetéről szóló beszámolóval kézfelnyújtással szavazzon:

*A képviselő-testület Tiszagyulaháza község 2018. évi közbiztonsági helyzetéről szóló beszámolót, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

18/2019. (IV. 30.) számú határozata

Tiszagyulaháza község közbiztonsági helyzetéről szóló beszámoló elfogadásáról

Tiszagyulaháza Község Önkormányzata Képviselő-testülete Dr. Vincze István r. alezredes rendőrségi tanácsosnak, Hajdúnánás Városi Rendőrkapitányság (4080 Hajdúnánás, Dorogi u. 78. szám) kapitányságvezetőjének a Rendőrségről szóló 1994. évi XXXIV. törvény 8. § (4) bekezdése alapján Tiszagyulaháza közbiztonságának 2018. évi helyzetéről, a közbiztonság érdekében tett intézkedésekről, és az ezzel kapcsolatos feladatokról készült beszámolóját elfogadja.

Felelős:  -

Határidő:   -

*(A jegyzőkönyv számára megállapítom, hogy Dr. Vincze István r. alezredes és Monoki Viktor r. az üléstermet elhagyta.)*

5./

Éves összefoglaló ellenőrzési jelentés a Tiszagyulaháza Község Önkormányzata 2018. évi belső ellenőrzési tevékenységéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, hogyha van szóbeli kiegészítése tegye meg.

Dr. nagy Attila kirendeltségvetető: Hozzászólásában elmondja, hogy 2018-ban a Val-Ethik Kft-t bízta meg a Képviselő-testület a belső ellenőri feladatok ellátásával. Elvégezte feladatát és megküldte az ezzel kapcsolatos jelentést, amelyben csak apró hiányosságokat mutattak ki.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az éves jelentést. Felkéri a képviselő-testületet, hogy aki egyetért az éves összefoglaló ellenőrzési jelentéssel a Tiszagyulaháza Község Önkormányzata 2018. évi belső ellenőrzési tevékenységéről kézfelnyújtással szavazzon:

*A képviselő-testület az éves összefoglaló ellenőrzési jelentést a Tiszagyulaháza Község Önkormányzata 2018. évi belső ellenőrzési tevékenységéről 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

19/2019. (IV. 30.) számú határozata

az éves összefoglaló ellenőrzési jelentés a Tiszagyulaháza Község Önkormányzata 2018. évi belső ellenőrzési tevékenységéről.

Tiszagyulaháza Község Önkormányzata Képviselő-testülete a Tiszagyulaháza Község Önkormányzata 2018. évi belső ellenőrzési tevékenységéről szóló éves összefoglaló ellenőrzési jelentést megismerte, és azt elfogadja.

Határidő: ---- Felelős: -------

6./

Előterjesztés a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: 2016. évben pályázat benyújtására került sor az óvoda udvar felújítására. A pályázati felhívás 3.2.5. A. g) pontja értelmében a pályázónak vállalnia kell a sajátos nevelési igényű gyermekek integrált nevelését. Az óvoda alapító okiratát a projekt zárásáig módosítani kell, és a záró beszámolóhoz csatolni.

Kérem a Képviselő-testületet, hogy az Óvoda alapító okiratát az előterjesztés melléklete szerint fogadja el.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról szóló határozat-tervezettel, kézfelnyújtással szavazzon:

*A képviselő-testület a Tiszagyulaházi Aprajafalva Óvoda (4097 Tiszagyulaháza, Jókai utca 7. szám) alapító okiratának módosításáról szóló előterjesztést 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

20/2019. (IV. 30.) számú határozata

a Tiszagyulaházi Aprajafalva Óvoda alapító okiratának módosításáról

Tiszagyulaháza Község Önkormányzata Képviselő-testülete a Tiszagyulaházi Aprajafalva Óvoda (4097 Tiszagyulaháza, Jókai u. 7.) alapító okiratát a melléklet szerinti egységes szerkezetben, az alábbi módosításokkal fogadja el:

1. Az alapító okirat 4.3. pontja a következő szövegrésszel egészül ki:

„A sajátos nevelési igényű gyermekek óvodai ellátásával összefüggő speciális eszközökkel, foglalkozásokkal, ellátással összefüggő feladatok ellátása. „

2. Az alapító okirat 4.4. pontjába foglalt táblázat a következő 2. sorral egészül ki a további sorok sorszámozásának értelemszerű módosításával:

|  |  |  |
| --- | --- | --- |
| „2 | 091120 | Sajátos nevelési igényű gyermekek óvodai nevelésének, ellátásának szakmai feladatai” |

3. Az alapító okirat 4.4. pontjába foglalt táblázat 3. sorában a „működési” szövegrész helyébe a „működtetési” szövegrész lép.

4. Az alapító okirat 6.1.2. pontja a következő szövegrésszel egészül ki:

„a többi gyermekkel együtt nevelhető sajátos nevelési igényű gyermekek óvodai nevelése”

5. Az alapító okirat 6.1.3. pontja helyébe a következő rendelkezés lép:

„6.1.3. gazdálkodásával összefüggő jogosítványok: a pénzügyi, gazdálkodási feladatait a Hajdúnánási Közös Önkormányzati Hivatal - 4080 Hajdúnánás, Köztársaság tér 1. - látja el.”

A módosító okiratot a törzskönyvi nyilvántartásba történő bejegyzés napjától kell alkalmazni.

Felkéri a polgármestert, hogy a módosított és az egységes szerkezetbe foglalt alapító okiratot a Magyar Államkincstár Hajdú-Bihar Megyei Igazgatóságához (4026 Debrecen, Hatvan u. 15. szám) nyújtsa be.

Határidő: azonnal Felelős: Mikó Zoltán polgármester

Okirat száma: TIS/422/2019.

Alapító okirat  
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Tiszagyulaházi Aprajafalva Óvoda alapító okiratát a következők szerint adom ki:

1. A költségvetési szerv  
   megnevezése, székhelye, telephelye
   1. A költségvetési szerv
      1. megnevezése: Tiszagyulaházi Aprajafalva Óvoda
   2. A költségvetési szerv
      1. székhelye: 4097 Tiszagyulaháza, Jókai utca 7.
2. A költségvetési szerv  
   alapításával és megszűnésével összefüggő rendelkezések
   1. A költségvetési szerv alapításának dátuma: 2013. január 1.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Tiszagyulaháza Község Önkormányzata
      2. székhelye: 4097 Tiszagyulaháza, Kossuth utca 73.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | GÚT Általános Iskola, Óvoda és Bölcsőde | 4075 Görbeháza, Széchenyi utca 9. |

1. A költségvetési szerv irányítása, felügyelete
   1. A költségvetési szerv irányító szervének
      1. megnevezése: Tiszagyulaháza Község Önkormányzata Képviselő-testülete
      2. székhelye: 4097 Tiszagyulaháza, Kossuth utca 73.
   2. A költségvetési szerv fenntartójának
      1. megnevezése: Tiszagyulaháza Község Önkormányzata
      2. székhelye: 4097 Tiszagyulaháza, Kossuth utca 73.
2. A költségvetési szerv tevékenysége
   1. A költségvetési szerv közfeladata: A nemzeti köznevelésről szóló 2011. évi CXC. törvény 8.§ (1) bekezdésében meghatározott óvodai nevelési feladatok ellátása. A gyermekek védelméről szóló 1997. évi XXXI. törvény 21.§ és 21/A.§-ában foglaltak szerint gyermekétkeztetési feladatok ellátása.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége:

Óvodai nevelés: a gyermek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magában foglaló óvodai nevelési tevékenységgel összefüggő feladatok ellátása.

A sajátos nevelési igényű gyermekek óvodai ellátásával összefüggő speciális eszközökkel, foglalkozásokkal, ellátással összefüggő feladatok ellátása.

Intézményi és munkahelyi étkeztetés: A gyermekek védelméről szóló 1997. évi XXXI. törvény 21.§ és 21/A.§-ában foglaltak szerint a gyermek életkorának megfelelő gyermekétkeztetést biztosít az óvodás és az általános iskolás korosztály számára ellátva az intézményi gyermekétkeztetési feladatokat, valamint a nevelési-oktatási intézmény pedagógusai más munkavállalói számára biztosított, étkeztetéssel kapcsolatos feladatokat.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 096015 | Gyermekétkeztetés köznevelési intézményben |
| 5 | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: Tiszagyulaháza község közigazgatási területe

1. A költségvetési szerv szervezete és működése
   1. A költségvetési szerv vezetőjének megbízási rendje: A költségvetési szerv vezetőjét a közalkalmazottak jogállásáról szóló 1992. évi XXXIII. törvény, valamint a nemzeti köznevelésről szóló CXC. törvény alapján nyilvános pályázati eljárás útján határozott időre -5 évre- nevezi ki Tiszagyulaháza Község Önkormányzatának Képviselő-testülete. Az egyéb munkáltatói jogokat a község polgármestere gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | közalkalmazottak jogállásáról szóló 1992. évi XXXIII. törvény |

1. A köznevelési intézményre vonatkozó rendelkezések
   1. A köznevelési intézmény
      1. típusa: Óvoda
      2. alapfeladatának jogszabály szerinti megnevezése: óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése
      3. gazdálkodásával összefüggő jogosítványok: a pénzügyi, gazdálkodási feladatait a Hajdúnánási Közös Önkormányzati Hivatala - 4080 Hajdúnánás, Köztársaság tér 1. - látja el.
   2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | Tiszagyulaházi Aprajafalva Óvoda | - | 25 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 4097 Tiszagyulaháza, Jókai utca 7. | 152 | Az önkormányzat képviselő-testületének vagyonáról és vagyongazdálkodás szabályairól szóló önkormányzati rendelet az irányadó. | óvodai nevelés  intézményi étkeztetés |

Mikó Zoltán polgármester: Megkérdezi a testületi tagokat, van-e valakinek még hozzászólása.

Szabó Sándorné képviselő: Elmondja, hogy a lakosság panaszkodik az elhanyagolt porták miatt. Fel kellene szólítani a tulajdonosokat. Továbbá a Rákóczi utca végén nagy szemét lerakó hely lett.

Mikó Zoltán polgármester: A felszólítók évről évre kimennek, de nem veszik át, vagy ha átveszik is, nem tartják rendben a portákat, vagy csak nagyon kevés esetben.

A Rákóczi utca végén a szemétlerakó köszönhető annak is, hogy megszűnt az évenkénti nagy lomtalanítás, amikor az önkormányzat megrendelte a konténert és a faluban összeszedte a lomot. Megpróbálnak tenni ellene valamit.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 900 órakor bezárta.

K. m. f.

Mikó Zoltán Dr. Kiss Imre

polgármester jegyző